รักษาการติดเชื้อพยาธิเส้นด้ายด้วยวิธีทางการแพทย์ กำจัดพยาธิออกไปด้วยการรักษาความสะอาด
หายาที่ใช้รับประทานที่มีไพแรนเทล พาโมเอต (pyrantel pamoate) เป็นส่วนประกอบ ยาชนิดนี้จะทำให้ระบบประสาทของพยาธิเส้นด้ายเป็นอัมพาต และทำให้มันออกจากร่างกายผ่านอุจจาระได้  กินยาตามคำแนะนำบนฉลาก ทั้งเรื่องปริมาณและความถี่ ไม่ควรกินยาชนิดนี้ถ้าคุณมีปัญหาเกี่ยวกับตับ กำลังตั้งครรภ์ หรือให้นมบุตร ไพแรนเทล พาโมเอตสามารถทำปฏิกิริยากับยาและอาหารเสริมตัวอื่นได้ ฉะนั้นควรปรึกษาแพทย์หรือเภสัชกรก่อนว่าจะเป็นอันตรายหรือไม่ คนที่ติดเชื้อพยาธิมักได้ยาต้านปรสิตที่จะกำจัดพยาธิออกไปได้รวดเร็วมากิน  ยาต้านปรสิตสองตัวที่หมอมักจะสั่งให้เพื่อรักษาพยาธิเส้นด้ายก็คือ อัลเบนดาโซล (albendazole) และมีเบนดาโซล (mebendazole) ยาสองตัวนี้จะป้องกันไม่ให้พยาธิดูดซับน้ำตาลได้ ซึ่งจะทำให้มันสูญเสียพลังงานและตายไปเอง  ยานี้อาจส่งผลอ่อนๆ กับระบบทางเดินอาหาร รวมถึงอาการปวดท้องและคลื่นไส้  ผลข้างเคียงที่รุนแรงนั้นได้แก่เจ็บคอ เป็นไข้ เลือดออกผิดปกติหรือห้อเลือด หายใจสั้น และเมื่อยล้า ถ้ามีผลข้างเคียงดังกล่าวเกิดขึ้น ให้หยุดใช้ยาและติดต่อแพทย์ซะ  แพทย์อาจแนะนำให้เลี่ยงการใช้ยาเหล่านี้ในผู้ป่วยที่กำลังตั้งครรภ์หรืออายุน้อยกว่าสองปี ลองปรึกษาแพทย์ว่าการใช้ครีมนี้ทาบริเวณใกล้ๆ รูทวารจะปลอดภัยหรือไม่ แล้วคุณอาจได้ยาแบบที่ซื้อเองได้หรือตามใบสั่งยามา แม้ว่ายาต้านปรสิตจะเพียงพอสำหรับฆ่าพยาธิเส้นด้ายแล้ว แต่คุณอาจยังรู้สึกคันอยู่หลังจากที่ใช้ยาไปรอบแรก มันอาจทั้งไม่สบายตัวและเป็นปัญหา เพราะไข่พยาธิอาจยังตกค้างอยู่ ถึงแม้ว่าพยาธิเส้นด้ายตัวเต็มวัยจะตายไปแล้ว และการเกาจะยิ่งเป็นการแพร่เชื้อได้ ทำให้อะไรๆ แย่ลงไปอีก แพทย์อาจแนะนำให้รักษาซ้ำอีกครั้งหลังผ่านบทสรุปของรอบแรกไปสองสัปดาห์แล้ว การติดเชื้อพยาธิเส้นด้ายอาจบรรเทาลงหรือหายไปเลยภายในสัปดาห์แรกของการรักษา แต่ยาเหล่านี้ก็ใช้ฆ่าได้แค่พวกตัวเต็มวัยเท่านั้น การรักษาครั้งที่สองหรือการรักษา"ซ้ำสอง"จะฆ่าพยาธิเส้นด้ายที่ฟักออกจากไข่ด้วย ซึ่งไม่ได้ถูกกำจัดไปในรอบแรกนั่นเอง แม้ว่าการรักษาจะได้ผล แต่คุณและครอบครัวก็ยังจำเป็นต้องหมั่นรักษาความสะอาดเพื่อไม่ให้เกิดการติดเชื้อซ้ำหรือมีการระบาดของพยาธิเส้นด้ายอีกได้ โดยทำตามคำแนะนำในส่วนที่ 1 เพื่อป้องกันไม่ให้มีการติดเชื้อซ้ำ และลดการแพร่เชื้อของพยาธิเส้นด้ายไปยังผู้อื่น พยาธิเส้นด้ายมีอายุขัยประมาณหกสัปดาห์ ฉะนั้นในการกำจัดมันโดยไม่พึ่งยาและช่วยป้องกันไม่ให้มันกลับมาอีก คุณกับครอบครัวต้องคอยดูแลความสะอาดอย่างน้อยก็ตามอายุขัยมันนั่นแหละ  พยาธิเส้นด้ายแพร่ระบาดไวมาก ฉะนั้นทุกคนในบ้านก็อาจติดได้ แม้ว่าพยาธิในตัวคุณจะย้ายไปที่คนอื่นแล้ว แต่ก็สามารถกลับมาติดได้อีกทีอยู่ดี ล้างมือให้บ่อยด้วยสบู่กับน้ำอุ่นเพื่อป้องกันการแพร่ระบาดของพยาธิเส้นด้าย  หลังจากเข้าห้องน้ำหรือเปลี่ยนผ้าอ้อมเด็ก ต้องล้างมือให้สะอาดเป็นพิเศษล่ะ และจำเป็นที่ต้องสอนลูกๆ ถึงความสำคัญของการล้างมือด้วย ต้องดูให้เขาทำตามจริงๆ ด้วย เพราะเด็กๆ มักจะแพร่เชื้อโดยไม่รู้ตัวอยู่บ่อยๆ ไข่พยาธิเส้นด้ายอาจติดอยู่ใต้เล็บมือได้ตอนที่คุณเกา ฉะนั้นให้ตัดเล็บให้เส้นแล้วขัดเพื่อฆ่าลูกๆ มัน การตัดเล็บยังช่วยกันนิสัยไม่ดีอย่างการกัดเล็บได้ด้วย ซึ่งจะยิ่งเสี่ยงต่อการติดเชื้อพยาธิเส้นด้ายนั่นเอง ไข่พยาธิเส้นด้ายสามารถติดกับเสื้อผ้าและเครื่องนอนได้ โดยเฉพาะตอนที่คุณหลับอยู่ ซึ่งทำให้คุณจำเป็นต้องทำความสะอาดสิ่งดังกล่าวทุกวันด้วยน้ำร้อนและผงซักฟอกนั่นเอง  ชั้นใน ชุดนอน กางเกง ผ้าขนหนู และผ้าเช็ดต่างๆ นั้นควรนำมาซักทุกวันขณะที่กำลังติดเชื้ออยู่ เครื่องนอนก็ควรซักทุกวัน เว้นแต่ว่าจะทานยาต้านปรสิตแล้ว ถ้าทานยาอยู่ก็เพียงแค่นำไปซักในวันแรกที่เริ่มทานยา และอีกประมาณทุกๆ สามวันหลังจากนั้น อบให้แห้งด้วยเครื่องอบ ความร้อนจะฆ่าพยาธิเส้นด้ายได้ดีกว่าการทำให้แห้งด้วยวิธีอื่นๆ อย่าใช้ผ้าขนหนูหรือผ้าเช็ดตัวร่วมกับคนอื่น เพื่อที่จะไม่แพร่เชื้อ อาบน้ำอย่างน้อยหนึ่งครั้งต่อวันขณะที่ติดเชื้อ ใช้ครีมอาบน้ำหรือสบู่ก้อนถูฟองให้ทั่วแล้วล้างตัวด้วยน้ำเปล่า  ดูแลผิวหนังบริเวณรูทวารเป็นพิเศษ เพื่อจะได้ขัดเอาไข่พยาธิออกไปด้วย ให้อาบน้ำตอนเช้า เพื่อที่จะล้างไข่พยาธิที่มันออกไว้ตอนกลางคืนออกไปได้เยอะขึ้น อาบน้ำฝักบัวจะดีกว่าแช่น้ำในอ่าง เพราะมันจะช่วยลดความเสี่ยงในการแพร่เชื้อไปยังส่วนอื่นๆ ของร่างกายคุณได้ ไข่พยาธิเส้นด้ายที่ถูกล้างออกจากตัวขณะอยู่ในอ่างก็อาจหาทางเข้าไปในปากหรือส่วนอื่นๆ ในร่างกายได้อีกนั่นเอง การทำความสะอาดพื้นผิวที่อาจมีการปนเปื้อนของพยาธิเป็นสิ่งสำคัญ เพราะไข่พยาธิเส้นได้อาจติดอยู่กับสิ่งที่คุณสัมผัส เช่น เสื้อผ้า ของเล่น จานชาม และเฟอร์นิเจอร์ ไข่มันสามารถมีชีวิตอยู่ได้ถึงสองสามสัปดาห์เมื่ออยู่นอกร่างกายเลยนะ  ควรทำความสะอาดฝารองชักโครกทุกวัน ทำความสะอาดและฆ่าเชื้อโต๊ะหรือพื้นผิวอื่นๆ บ่อยๆ ทำความสะอาดและฆ่าเชื้อของเล่นของลูก เก็บแปรงสีฟันเอาไว้ในตู้แล้วล้างด้วยน้ำอุ่นก่อนใช้ แม้ว่าพยาธิเส้นด้ายจะทำให้รู้สึกคันและระคายเคือง แต่ก็ควรหยุดเการอบๆ บริเวณทวาร เพราะไข่อาจติดมือหรือนิ้วมา แล้วแพร่กระจายไปยังคนอื่นๆ ได้  การเกาบริเวณที่มีพยาธิอาจทำให้ไข่พยาธิติดใต้เล็บคุณได้ สวมถุงมือหรือสวมถุงเท้าใส่มือตอนกลางคืนเพื่อกันไม่ให้เผลอเกาตอนหลับ ตัดเล็บให้สั้น ด้วยวิธีนี้ แม้ว่าจะเผลอเกา แต่โอกาสที่ไข่พยาธิจะติดใต้เล็บมาก็จะน้อยกว่า
ซื้อยากำจัดพยาธิเอง. ปรึกษาแพทย์เพื่อขอยาต้านปรสิตตามใบสั่ง. ใช้ยาต้านปรสิตชนิดเนื้อครีม. เตรียมรักษาซ้ำสอง. คอยรักษาความสะอาด. ฝึกทำความสะอาดให้สะอาดสุดๆ. ล้างมือบ่อยๆ. ตัดและขัดเล็บ. ทำความสะอาดเสื้อผ้า เครื่องนอน และผ้าขนหนู. อาบน้ำทุกวัน. ทำความสะอาดพื้นผิวที่อาจมีการปนเปื้อน. หยุดเกา.
https://www.wikihow.com/Get-Rid-of-Pinworms https://www.wikihow.com/Get-Rid-of-Pinworms
Treating Pinworms with Medication Eliminating Pinworms Through Good Hygiene